স্টাফ রিপোর্টার ॥ বর্তমান সরকারের আন্তরিকতায় পহেলা বৈশাখ জাতীয় উৎসবে পরিণত হয়েছে। আমাদের দেশের সকল ধর্ম-বর্ণ, জাতি-গোষ্ঠির মানুষের প্রাণের উৎসব এই পহেলা বৈশাখ। হবিগঞ্জ পৌরসভার বৈশাখী উৎসবের আলোচনা সভায় প্রধান অতিথির বক্তব্যে এসব কথা বলেন হবিগঞ্জ-লাখাই আসনের সংসদ সদস্য এডভোকেট মোঃ আবু জাহির। তিনি বলেন প্রধানমন্ত্রী শেখ হাসিনার সরকার পহেলা বৈশাখে উৎসব ভাতা প্রদানের রেওয়াজ চালু করায় এবারের বাংলা নববর্ষের অনুষ্ঠান আরো প্রাণবন্ত হয়ে উঠেছে। হবিগঞ্জ পৌরসভা কার্যালয়ের হলরুমে বেলা ১১ টায় অনুষ্ঠিত পহেলা বৈশাখের আলোচনা সভা ও পুরস্কার বিতরনী অনুষ্ঠানে সভাপতিত্ব করেন ভারপ্রাপ্ত মেয়র দীলিপ দাস। বিশেষ অতিথি হিসেবে বক্তব্য রাখেন হবিগঞ্জের জেলা প্রশাসক সাবিনা আলম। সভার শুরুতে পবিত্র কোরআন হতে তেলওয়াত করেন সিডিসি ফেডারেশনের সভাপতি মোঃ আরব আলী। ...